Könyvritkaságok a 19. Szegedi Könyvárverésen - Szeged Online
2018.05.24 - csütörtök Eszter napja
Könyvritkaságok a 19. Szegedi Könyvárverésen
A Somogyi-könyvtárban 19. alkalommal kerül sor a Szegedi Könyvárverésre, melyen igazi könyvritkaságokkal és kultúrtörténeti szempontból is fontos kiadványokkal találkozhatnak az érdeklődők.
A hagyományosan november első napjaiban megszervezett aukción több mint hatszáz tétel, könyvek, folyóiratok, aprónyomtatványok, grafikák, ex librisek, fotók kerülnek kalapács alá. A könyvek között szerepelnek az első világháborúról, annak előzményeiről és következményeiről szóló művek, a szépirodalmi művek között van Ady Endre több verseskötete, és József Attila első, legritkább kötete, a Szépség koldusa első kiadása.
Igazi könyvritkaságok a 19. Szegedi Könyvárverésen
Kultúrtörténeti különlegességnek számítanak a Temesváron kiadott Színházi újság első két évfolyamának lapszámai. A fotográfiák között van több, Szent-Györgyi Albertet ábrázoló kép, melyeket Liebmann Béla fotóművész készített. A képzőművészeti kiadványok között szerepel a Szegedi Fiatalok Művészeti Kollégiumának kiadásában megjelent, Buday György színpadképeit bemutató kötet. Eladásra kínálnak egy erotikus és pornográf ex librisekből összeállított gyűjteményt, a félszáz grafika közül tizenhetet a készítő művészek szignáltak is. Az aukción megvásárolható egy válogatás Kopasz Márta linó- és fametszeteiből, valamint Szász Endre több dedikált színes nyomata is.
Szegedi Tudományegyetem(26), Szeged beruházás(11), migráció(11), felújítás(9), Botka László(9), beruházás(8), B. Nagy László(6), fejlesztés(5), uniós forrás(5), kutatás(4), Szegedi Szabadtéri Játékok(4), Szeged oktatás(4), Kakas Béla(3), együttműködés(3), Szeged egészségügy(3)